എന്തിനാണ് എന്നോട് ഈ ചതി :ബുറക്ക് മുന്പില് അന്ഡേഴ്സണ് പറഞ്ഞ വാക്കുകള് വെളിപ്പെടുത്തി അശ്വിന് ഇന്ത്യ :ഇംഗ്ലണ്ട് ലോര്ഡ്സ് ക്രിക്കറ്റ് ടെസ്റ്റ് അവസാനിക്കുമ്ബോള് ക്രിക്കറ്റ് പ്രേമികള് എക്കാലവും ഓര്ത്തിരിക്കും വിധത്തില് അനേകം മനോഹരമായ നിമിഷങ്ങള് പിറന്നിരുന്നു. ലോര്ഡ്സ് ടെസ്റ്റില് 151 റണ്സിന്റെ ഐതിഹാസിക ജയമാണ് കോഹ്ലിയും സംഘവും സ്വന്തമാക്കിയത്. എന്നാല് അഞ്ചാം ദിനം ഇന്ത്യന് ടീമിന്റെ ജയം പക്ഷേ ആരും പ്രതീക്ഷിച്ചിരുന്നില്ല എന്നതാണ് സത്യം. വാലറ്റ ബാറ്റിങ് മികവിലും ബൗളിംഗ് കരുത്തിലുമാണ് ഇന്ത്യന് സംഘം ചരിത്ര ജയത്തിലേക്ക് എത്തിയത്. അതേസമയം അഞ്ചാം ദിനം മത്സരത്തിനിടയില് ഇന്ത്യന് താരമായ ജസ്പ്രീത് ബുംറയും ഇംഗ്ലണ്ട് ടീമിലെ ചില താരങ്ങളും തമ്മില് തര്ക്കം നടന്നത് ഏറെ വാര്ത്തയായി മാറിയിരുന്നു. ഒന്നാം ഇന്നിങ്സില് ഇംഗ്ലണ്ട് ബാറ്റിങ്ങിനിടയില് ജസ്പ്രീത് ബുംറയുമായി ഇംഗ്ലണ്ട് ഫാസ്റ്റ് ബൗളര് ജെയിംസ് അന്ഡേഴ്സണ് ചില സംഭാഷണം നടത്തിയിരുന്നു. ഇതാണ് ഇപ്പോള് ഇന്ത്യന് ഓഫ് സ്പിന്നര് അശ്വിന് വിശദമാക്കുന്നത് ഒന്നാം ഇന്നിങ്സ് ബാറ്റിംഗിന് എത്തിയ അന്ഡേഴ്സന്റെ വിക്കറ്റ് നേടുവാനായി ജസ്പ്രീത് ബുംറ വളരെ മനോഹരമായി പന്തെറിഞ്ഞിരുന്നു.സീനിയര് താരമായ ജെയിംസ് അന്ഡേഴ്സനെതിരെ ഏറെ ബൗണ്സറുകളും യോര്ക്കറുകളും എല്ലാം പരീക്ഷിച്ച ബുംറ ഒരുവേള ഇംഗ്ലണ്ട് താരത്തെ ഏറെ സമ്മര്ദ്ദത്തിലാക്കി. അന്ഡേഴ്സണ് ഇന്ത്യന് പേസര് ബുംറ ഓവറില് ബുദ്ധിമുട്ടുന്ന കാഴ്ചയാണ് നാം കണ്ടത്. എന്നാല് ഓവര് പൂര്ത്തിയാക്കി മടങ്ങിയ ബുംറയോട് അന്ഡേഴ്സണ് എന്തൊക്കെയോ പറയുന്നത് കാണുവാന് കഴിഞ്ഞിരുന്നു. വളരെ അധികം ദേഷ്യം അന്ഡേഴ്സന്റെ മുഖത്ത് കാണുവാനായി സാധിച്ചിരുന്നു. എന്താണ് അന്ഡേഴ്സണ് പറഞ്ഞത് എന്ന് പക്ഷേ ജസ്പ്രീത് ബുംറ വെളിപ്പെടുത്തിയിരുന്നില്ല.എന്നാല് ഈ സംഭവത്തില് ഒരു അന്ഡേഴ്സന്റെ പ്രതികരണം തുറന്ന് പറയുകയാണ് അശ്വിന്. എല്ലാവരെയും അത്ഭുതപെടുത്തിയ ഒരു മറുപടിയാണ് അന്ഡേഴ്സണില് നിന്നും സംഭവിച്ചത്. അദ്ദേഹം ബുംറയോട് എന്ത് കൊണ്ടാണ് ഇത്രയും അതിവേഗത്തില് തനിക്ക് എതിരെ പന്തെറിയുന്നത് എന്ന് ചോദിച്ചു. അന്ഡേഴ്സണ് പോലൊരു സീനിയര് താരത്തില് നിന്നും ഇത്തരം ഒരു ചോദ്യം ഞങ്ങള് ആരും പ്രതീക്ഷിച്ചില്ല. നിങ്ങള് എന്നോട് കാണിക്കുന്നത് ചതി അല്ലേ എന്നാണ് അന്ഡേഴ്സണ് തുറന്ന് ചോദിച്ചത്. നിങ്ങള് മത്സരത്തില് 80mph വേഗതയിലാണ് പന്തുകള് എറിയുന്നത് എന്തിനാണ് പിന്നെ എനിക്ക് എതിരെ 90 mph സ്പീഡിലേക്ക് പന്തെറിയുന്നത്. അശ്വിന് അന്ഡേഴ്സന്റെ വാക്കുകള് വ്യക്തമാക്കി.